钦定古今图书集成/理学汇编/字学典/第095卷 > 杜林
## 钦定古今图书集成/理学汇编/字学典/第095卷 > 杜林

按《后汉书》本传：“杜林，字伯山，扶风茂陵人也。少好学
深沈，家既多书。又外氏张竦父子喜文采，林从竦受
学，时称通儒。建武六年，征拜侍御史。前于西州得漆
书古文《尚书》一卷，尝宝爱之，虽遭艰困，握持不离。身
代朱浮为大司空，称为任职相。”

按《书断》：林工古文，故世言小学由杜公尝于西河得
漆书《古文尚书》一卷，宝玩不已，每困厄，自以为不能
济于乱世，尝抱经叹曰：“古文之学将绝于此。”初，卫密
方造林，未见，则暗然而服，及会面，林以漆书示密曰：
“常以此道将绝，何意东海卫君复能传之”，是道不坠
于地矣。子曰：“德不孤，必有邻。”岂虚也哉！光武建武中
卒。灵帝时，刘陶删定古文、《今文尚书》，号《中文尚书》，以
北山本为正。陶亦工古文，是谓“就有道而正”焉。